
1. VISPĀRĪGĀ INFORMĀCIJA
1.1. Termini un saīsinājumi:
1.1.1. Pasūtītājs vai CSDD – Valsts akciju sabiedrība “Ceļu satiksmes drošības direkcija”, reģistrācijas numurs 40003345734, adrese Sergeja Eizenšteina iela 6, Rīga, LV-1079;
1.1.2. Iepirkums – “N1 kategorijas transportlīdzekļa iegāde ar lietoto transportlīdzekļu ieskaitu”, id.nr. CSDD 2026/57;
1.1.3. Komisija – ar CSDD rīkojumu apstiprināta Iepirkuma komisija;
1.1.4. Pretendents – piegādātājs, kurš ir iesniedzis piedāvājumu (fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus (atbilstoši Iepirkuma priekšmetam)); 
1.1.5. [bookmark: _Hlk219978491]Apakšuzņēmējs – Pretendenta nolīgta persona vai savukārt tās nolīgta persona, kura veic būvdarbus, piegādā preces vai sniedz pakalpojumus (atbilstoši Iepirkuma priekšmetam) Iepirkuma līguma izpildes ietvaros;
1.1.6. Piegādātājs – fiziskā vai juridiskā persona, šādu personu apvienība jebkurā to kombinācijā, kas piedāvā tirgū veikt būvdarbus, piegādāt preces vai sniegt pakalpojumus (atbilstoši Iepirkuma priekšmetam);
1.1.7. Piegāde – atbilstoši nolikuma 2.1.punktā noteiktajam Iepirkuma priekšmetam;
1.1.8. Nolikums – Iepirkuma nolikums;
1.1.9. Tehniskā specifikācija – Nolikuma 1.pielikums;
1.1.10. Līgums – Iepirkuma līgums;
1.1.11. PIL – Publisko iepirkumu likums;
1.1.12. PVN – pievienotās vērtības nodoklis;
1.1.13. EIS – Elektronisko iepirkumu sistēmas e-konkursu apakšsistēma tīmekļvietnē https://www.eis.gov.lv/EKEIS/Supplier/Procurement/164716, kurā pieejama Iepirkuma dokumentācija; 
1.1.14. EVIPD – Eiropas vienotais iepirkuma procedūras dokuments;
1.1.15. Pasūtītāja pircēja profila adrese (URL) –
https://www.eis.gov.lv/EKEIS/Supplier/Organizer/284.
1.2. [bookmark: _Hlk204780013]Iepirkuma metode – atklāts konkurss saskaņā ar PIL 8.panta pirmās daļas 1.punktu un 2017.gada 28.februāra Ministru kabineta noteikumiem Nr.107 “Iepirkumu procedūru un metu konkursu norises kārtība”. 
1.3. Informācijas sniegšana par Iepirkumu
1.3.1. Ar Nolikumu un tā pielikumiem var iepazīties EIS.
1.3.2. Visu informāciju par Iepirkuma norisi, kā arī atbildes uz Pretendentu jautājumiem Komisija sniedz rakstiski. Papildu informācijas pieprasījumi ir jāiesniedz EIS.
1.3.3. Ja Pretendents ir laikus pieprasījis papildu informāciju par Iepirkuma nolikumā iekļautajām prasībām, Komisija to sniedz piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām. Komisijas sagatavotā papildu informācija tiks ievietota EIS. Pretendentu pienākums ir pastāvīgi sekot EIS publicētajai informācijai.
1.3.4. [bookmark: _Hlk22564739]Komisijas kontaktpersona – iepirkuma komisijas sekretāre Agnese Rušiņa, tālr. 67025823, e-pasta adrese: iepirkumi@csdd.gov.lv.   


1.4. Piedāvājuma iesniegšana un atvēršana, datums, laiks un kārtība:
1.4.1. [bookmark: _Hlk164847638]piedāvājumu jāiesniedz tikai elektroniski līdz EIS noteiktajam termiņam;
1.4.2. ārpus EIS iesniegtie piedāvājumi tiks atzīti par neatbilstošiem Nolikuma prasībām;
1.4.3. Pretendents var iesniegt tikai vienu piedāvājumu. Piedāvājumu varianti netiek pieļauti;
1.4.4. [bookmark: _Hlk516148507]piedāvājumus atver vienlaikus EIS ne ātrāk kā četras stundas pēc piedāvājumu iesniegšanas termiņa iestāšanās;
1.4.5. iesniegto piedāvājumu atvēršanas procesam var sekot līdzi tiešsaistē EIS;
1.4.6. ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 minūtes pēc piedāvājuma atvēršanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai vai šajā laikā piedāvājums ir jāatšifrē pašam Pretendentam;
1.4.7. pēc atvēršanas sanāksmes beigām EIS Pretendentiem būs pieejams sistēmā izveidots Pretendentu un to iesniegto piedāvājumu cenu apkopojums.

1.5. Prasības piedāvājuma iesniegšanai un noformējumam
1.5.1. Piedāvājums jāiesniedz elektroniski EIS, ievērojot šādas Pretendenta izvēles iespējas:
1.5.1.1. izmantojot EIS piedāvātos rīkus, aizpildot pie attiecīgās prasības izveidotās formas;
1.5.1.2. elektroniski aizpildāmos dokumentus elektroniski sagatavojot ārpus EIS un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk. ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām;
1.5.1.3. elektroniski sagatavoto piedāvājumu šifrējot ārpus EIS ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).
1.5.2. Sagatavojot piedāvājumu, Pretendentam ir jāievēro, ka:
1.5.2.1. pieteikuma vēstules forma, Pretendentu atlases forma, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
1.5.2.2. Pretendents pēc saviem ieskatiem ir tiesīgs iesniegt piedāvājumu gan parakstot ar EIS piedāvāto sistēmas parakstu, gan parakstot ar drošu elektronisko parakstu. Ja Pretendents ir ārvalstnieks, un piedāvājums vai kāds no piedāvājuma dokumentiem, tiek parakstīts ar drošu elektronisko parakstu, tad ir jānorāda vietni (saiti), kur ir iespējams bez maksas un bez speciālas programmas uzstādīšanas uz datora verificēt (pārbaudīt) paraksta īstenumu;
1.5.2.3. ja Pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai piegādātāju apvienības pilnvarotajai personai, pievienojot atbilstošu pilnvaru;
1.5.2.4. piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja datne ir šifrēta, un nolikuma 1.4.6.punktā paredzētajā laikā datne nav atšifrēta, Pretendents tiek izslēgts no dalības Iepirkumā.
1.5.3. Piedāvājuma dokumentiem ir jābūt latviešu valodā. Ja tiek pievienoti dokumenti, kas izsniegti citā valodā, jāpievieno Pretendenta apliecināts tulkojums latviešu valodā.
1.5.4. Piedāvājumā dokumentu noformējumam ir jāatbilst Dokumentu juridiskā spēka likumā un Elektronisko dokumentu likumā noteiktajām prasībām.
1.5.5. Ārvalsts valsts vai pašvaldību iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi. Informāciju skatīt Latvijas Republikas Ārlietu ministrijas mājaslapā: http://www.mfa.gov.lv/konsulara-informacija/dokumentu-apliecinasana-ar-apostille-un-legalizacija.
1.5.6. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un Komisija neuzņemas nekādas saistības par šīm izmaksām neatkarīgi no Iepirkuma rezultāta.
1.5.7. Par jebkuru piedāvājuma informāciju, kas ir komercnoslēpums vai konfidenciāla informācija, jābūt īpašai norādei.
1.5.8. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas. Ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
1.6. Personas datu aizsardzība:
1.6.1. Pasūtītājs Pretendenta piedāvājumā iekļauto informāciju, kas saistīta ar konkrētām fiziskām personām (turpmāk – Personas dati), izmantos komunikācijas nodrošināšanai ar Pretendenta pārstāvjiem, iesniegtā piedāvājuma atbilstības izvērtēšanai, kā arī citu normatīvajos aktos noteikto pienākumu, kas attiecas uz publiska iepirkuma procesa nodrošināšanu, veikšanai. Personas datu apstrādes mērķis – nodrošināt Iepirkuma norisi un līguma izpildi atbilstoši PIL un Nolikumam. 
1.6.2. Personas datu apstrādes pārzinis ir Pasūtītājs. Kontaktinformācija ar personas datu apstrādi saistītajos jautājumos ir datu.specialists@csdd.gov.lv. Ar Pasūtītāja Privātuma politiku var iepazīties šeit: https://net.csdd.lv/index.php/personas-datu-apstrade/1187-privatuma-politika.

2. IEPIRKUMA PRIEKŠMETS
2.1. [bookmark: _Hlk9415217]Iepirkuma priekšmets: 1 (viena) jauna N1 kategorijas transportlīdzekļa (turpmāk – transportlīdzeklis) piegāde un tehniskās apkopes pakalpojuma nodrošināšana garantijas periodā saskaņā ar Tehnisko specifikāciju Nolikuma 1.pielikumā, izpildot nosacījumu, ka Pretendents no Pasūtītāja pieņem 2 (divus) lietotus transportlīdzekļus (turpmāk – Ieskaita transportlīdzekļi), par to izdarot attiecīgu ieskaitu kopējā piedāvātajā līgumcenā. Ieskaita transportlīdzekļu dati – Nolikuma 1.pielikumā.
2.2. CPV kodi: 34113000-2 (Transportlīdzekļi ar četru riteņu piedziņu), 50110000-9 (mehānisko transportlīdzekļu un ar tiem saistītā aprīkojuma remonta un apkopes pakalpojumi). 
2.3. [bookmark: _Hlk38291363]Iepirkuma rezultātā Pasūtītājs slēdz Līgumu ar izpildes termiņu 65 mēneši, ievērojot, ka:
2.3.1. [bookmark: _Hlk195540840][bookmark: _Hlk121995951]5 (piecu) mēnešu laikā no Iepirkuma līguma noslēgšanas dienas – tiek veikta transportlīdzekļa piegāde;
2.3.2. 60 mēnešu laikā (transportlīdzekļa garantijas termiņā) – tiek nodrošināti transportlīdzekļa tehniskās apkopes pakalpojumi un izpildītas garantijas saistības. 
2.4. Transportlīdzekļa garantijas termiņš: 60 mēneši  vai 150 000 km atbilstoši Iepirkuma līguma noteikumiem.
2.5. Transportlīdzekļa piegādes vieta: Sergeja Eizenšteina iela 6, Rīga, LV-1079.
2.6. Ieskaita transportlīdzekļa nodošana pretendentam Līguma ietvaros – Rīgā, Sergeja Eizenšteina ielā 6, ne vēlāk kā 1 (vienas) nedēļas laikā no transportlīdzekļa pieņemšanas – nodošanas akta parakstīšanas brīža atbilstoši Līguma noteikumiem.
2.7. [bookmark: _Hlk132395073]Ieskaita transportlīdzekļu apskate – lai izvērtētu Ieskaita transportlīdzekļa tehnisko stāvokli, Piegādātājiem ir tiesības veikt to apskati, apskates laiku saskaņojot vismaz 1 (vienu) darba dienu iepriekš e-pastā: transports@csdd.gov.lv.   

3. [bookmark: _Hlk220402800]PRASĪBAS PRETENDENTU KVALIFIKĀCIJAI, PRETENDENTU IZSLĒGŠANAS NOTEIKUMI UN IESNIEDZAMIE DOKUMENTI 
	Nr.
	Prasība
	Iesniedzamais dokuments

	3.1. 
	Vispārīgās prasības

	3.1.1. 
	Nolikuma 3.punktā norādītos dokumentus, izņemot pieteikuma vēstules veidlapu saskaņā ar Nolikuma 3.pielikumu, var aizstāt ar EVIPD kā sākotnējo pierādījumu atbilstībai paziņojumā par Iepirkuma līgumu vai Iepirkuma dokumentos noteiktajām atlases prasībām.

	Ja Pretendents ir izvēlējies iesniegt EVIPD, lai apliecinātu, ka tas atbilst noteiktajām atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par Iepirkuma līgumu vai Iepirkuma dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR. Personu apvienība iesniedz atsevišķu EVIPD par katru tās dalībnieku. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza[footnoteRef:1]. [1:  EVIPD pieejams tīmekļvietnē: http://espd.eis.gov.lv/  ] 

Komisija rīkojas PIL 49.pantā noteiktajā kārtībā.

	3.1.2. 
	Pretendents piekrīt dalībai Iepirkumā atbilstoši Nolikuma prasībām.
	Pieteikums dalībai Iepirkumā saskaņā ar Nolikuma 3.pielikumu.

	3.1.3. 
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.
	Par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecinās Uzņēmumu reģistra datubāzē. 
Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas datumu, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	3.1.4. 
	Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.
Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikuma dalībai Iepirkumā oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Par Latvijas Republikā reģistrētu Pretendentu pārstāvja, kas parakstījis piedāvājuma dokumentus, pārstāvības (paraksta) tiesībām, Komisija pārliecinās Uzņēmumu reģistra datubāzē. 

Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības tiesības.


	3.1.5. 
	Pretendents var balstīties uz citu personu iespējām,  ja šī persona sniegs pakalpojumus, kuru izpildei attiecīgās iespējas ir nepieciešamas, neatkarīgi no savstarpējo attiecību tiesiskā rakstura. 


	Personas, uz kuras tehniskajām un profesionālajām iespējām Pretendents balstās, apliecinājums vai vienošanās par piedalīšanos Iepirkumā, kā arī apliecinājums vai vienošanās nodot Pretendenta rīcībā Iepirkuma līguma izpildei nepieciešamos resursus gadījumā, ja ar Pretendentu noslēgs Līgumu, norādot kādus resursus un kādā veidā nodos Līguma izpildei.

	3.1.6. 
	Ja piedāvājumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.
Piegādātāju apvienībai 15 darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums.
 


	Vienošanās vai līdzvērtīgs dokuments, kas ir juridiski saistošs visiem piegādātāju apvienības dalībniekiem vai personālsabiedrības biedriem un iekļauj vismaz šādu informāciju:
a) piegādātāju apvienības dibināšanas mērķis un vienošanās spēkā esamības termiņš;
b) katra apvienības dalībnieka paredzamā Iepirkuma līguma daļa, tiesības un pienākumi;
c) informācija par piegādātāju apvienības vadošo dalībnieku;
d) pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā;
e) apliecinājums, ka piegādātāju apvienība 15 darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas un pēc lēmuma par Iepirkuma līguma slēgšanas tiesību piešķiršanu spēkā stāšanās izveidosies pēc savas izvēles atbilstoši noteiktam juridiskam statusam vai noslēgs sabiedrības līgumu.

	3.1.7. 
	Pretendents norāda visus apakšuzņēmējus, kuru sniedzamo pakalpojumu vērtība ir vismaz 10 000 EUR,  un tiem nododamās Iepirkuma līguma daļas.
	Apakšuzņēmēju saraksts saskaņā ar Nolikuma 4.pielikumu, pievienojot apakšuzņēmēja apliecinājumu, ka gadījumā, ja Pretendentam tiks piešķirtas Līguma slēgšanas tiesības, tas piedalīsies Līguma izpildē norādītajā apjomā.

	3.2. 
	Pretendentu izslēgšanas iemesli 

	3.2.1. 
	Komisija izslēdz Pretendentu no dalības Iepirkumā PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajos gadījumos.
	Komisija veic atbilstības pārbaudi PIL 42.pantā noteiktajā kārtībā attiecībā uz Pretendentu, kuram būtu piešķiramas Līguma slēgšanas tiesības. Ja, veicot pārbaudi, Komisija konstatē PIL 42.panta otrās daļas izslēgšanas iemeslus, tā rīkojas atbilstoši PIL 42.panta nosacījumiem un PIL 43.panta nosacījumiem.

PIL 42. panta otrās daļas 1., 2. un 3. punktā minētie izslēgšanas iemesli netiek attiecināti uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, kā arī PIL 42. panta otrās daļas 1., 2. un 11. punktā minētie izslēgšanas iemesli netiek attiecināti uz Pretendenta patieso labuma guvēju.

	3.2.2. 
	Komisija izslēdz Pretendentu no dalības Iepirkumā Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktajos gadījumos.
	Komisija veic atbilstības pārbaudi Starptautisko un Latvijas Republikas nacionālo sankciju likuma 11.1 pantā noteiktajā kārtībā.

	3.2.3. 
	Uz Pretendentu attiecināmas 2022. gada 8. aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5. k panta 1. punkta b) apakšpunktā noteiktās sankcijas.
	Komisija pārliecinās publiskojamo datu bāzē “Lursoft”.

	3.3. [bookmark: _Ref470795925]
	Pretendenta tehniskās un profesionālās spējas

	3.3.1.
	Pretendents Iepirkuma līguma ietvaros spēj nodrošināt transportlīdzekļu tehnisko apkopi un remontu transportlīdzekļu garantijas periodā.
	· Ja Pretendents ir transportlīdzekļu ražotājs vai ražotāja oficiālais pārstāvis, Komisija par prasības izpildi pārliecinās CSDD datubāzē;
· ja šāda informācija nav pieejama CSDD datubāzē, Pretendents iesniedz pārstāvja izdotu apliecinājumu, ka Pretendents ir pilnvarots veikt Pretendenta piedāvāto transportlīdzekļu tehnisko apkopi un remontu transportlīdzekļu garantijas periodā;
· ja Pretendenta piedāvāto transportlīdzekļu garantijas apkalpošanu un tehnisko apkopi Pretendents nodrošinās pie Pretendenta sadarbības partnera, Pretendents iesniedz ražotāja oficiālā pārstāvja Latvijā izdotu apliecinājumu, ka tiks veikta Pretendenta piedāvāto transportlīdzekļu tehniskā apkope un remonts transportlīdzekļu garantijas periodā.

	3.3.2. 
	Pretendentam ir spēkā esoša tirdzniecības vietas reģistrācijas apliecība saskaņā ar Ministru kabineta 2007. gada 18. decembra noteikumiem Nr. 876 “Transportlīdzekļu un to numurēto agregātu tirdzniecības noteikumi”. 
	Par Pretendenta tirdzniecības vietas reģistrāciju Komisija pārliecinās CSDD datubāzē.



4. TEHNISKAIS PIEDĀVĀJUMS, FINANŠU PIEDĀVĀJUMS UN IESNIEDZAMIE DOKUMENTI
4.1. [bookmark: _Hlk129171955]Pretendents iesniedz tehnisko piedāvājumu, kas sagatavots šajā punktā norādītajā kārtībā:
4.1.1. Pretendents iesniedz tehnisko piedāvājumu atbilstoši Nolikuma 1. pielikuma tehniskā piedāvājuma veidnei, aizpildot katru pozīciju, norādot visus piedāvātā transportlīdzekļa tehniskos parametrus un datus, kas ļauj izvērtēt tā atbilstību Tehniskajā specifikācijā (Nolikuma 1. pielikums) noteiktajām prasībām; 
4.1.2. tehniskajam piedāvājumam pievieno piedāvātā transportlīdzekļa ražotāja dokumentāciju – izdruku no ražotāja mājas lapas vai citu dokumentu (piemēram, atbilstības sertifikātu), kas apliecina transportlīdzekļa atbilstību Tehniskās specifikācijas prasībām;
4.1.3. tehniskajam piedāvājumam pievieno tehnisko apkopju plānu, ņemot vērā, ka:
4.1.3.1. transportlīdzekļa nobraukums gadā provizoriski ir 30 000 km;
4.1.3.2. tehnisko apkopi transportlīdzeklim nodrošina ne retākā kā vienu reizi gadā.
4.2. Pretendents iesniedz finanšu piedāvājumu, kas sagatavots atbilstoši nolikuma 1. pielikuma finanšu piedāvājuma veidnei, ņemot vērā tehniskajā specifikācijā (nolikuma 1. pielikums) izvirzītās prasības: 
4.2.1. izmaksas norāda EUR, neieskaitot PVN, ar precizitāti divas decimālzīmes aiz komata. Ja Pretendents nav norādījis divas decimālzīmes aiz komata, Komisija uzskata, ka nenorādītās decimālzīmes ir nulle;
4.2.2. transportlīdzekļa ražotāja noteiktās tehniskās apkopes izmaksas transportlīdzekļa garantijas termiņā atbilstoši tehnisko apkopju plānam, kas sagatavots atbilstoši nolikuma 4.1.3. punktam;
4.2.3. finanšu piedāvājumā norādītajās cenās iekļaujamas visas ar Iepirkuma priekšmetu saistītās izmaksas, tajā skaitā transportlīdzekļa vērtība, garantijas un visi ar transportlīdzekļa piegādi nolikuma 2.5. punktā noteiktajā piegādes vietā saistītie izdevumi, ar tehnisko apkopi saistītās izmaksas, tajā skaitā degvielas, darbaspēka, tehnikas, aprīkojuma un darba rīku transportēšanas, sakaru izmaksas, nodokļi (izņemot PVN), kā arī visas ar to netieši saistītās izmaksas un paredzamie sadārdzinājumi. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā, slēdzot Iepirkuma līgumu, un tā darbības laikā;
4.2.4. Pretendents var iesniegt tikai vienu finanšu piedāvājumu;
4.2.5. Piedāvājumu vērtēšanā Komisija piemēro Pretendenta finanšu piedāvājumā norādīto piedāvājuma cenu.

5. PIEDĀVĀJUMU IZVĒRTĒŠANAS KĀRTĪBA
5.1. [bookmark: _Hlk220402552]Komisija slēgtā sēdē izvērtē iesniegto piedāvājumu noformējumu, veic Pretendentu atlasi, tehnisko un finanšu piedāvājumu atbilstības pārbaudi, pretendentu izslēgšanas iemeslu pārbaudi un lemj par Līguma slēgšanas tiesību piešķiršanu.
5.2. Komisija ir tiesīga Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas Līguma slēgšanas tiesības. Šādā gadījumā Komisija sākotnēji izvērtē iesniegto piedāvājumu noformējumu, veic tehnisko un finanšu piedāvājumu atbilstības pārbaudi un nosaka saimnieciski izdevīgāko piedāvājumu, kuram būtu piešķiramas  Līguma slēgšanas tiesības. 
5.3. Piedāvājumu noformējuma pārbaude: 
5.3.1. Komisija izvērtē, vai piedāvājuma dokumenti sagatavoti un noformēti atbilstoši Nolikumā norādītajām prasībām. 
5.3.2. Ja piedāvājuma dokumenti nav noformēti atbilstoši Nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un/vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem Piegādātājiem pārkāpumu, tad Pretendents var tikt izslēgts no turpmākās dalības Iepirkumā.
5.4. Pretendentu atlases prasību pārbaude:
5.4.1. Komisija izvērtē iesniegto atlases dokumentāciju, pārbaudot Pretendenta atbilstību Nolikuma 3. punktā izvirzītajām atlases prasībām, tostarp Komisija vērtē Pretendentu atbilstību Nolikumā izvirzītajām kvalifikācijas prasībām. 
5.4.2. Ja Pretendents neatbilst kādai no Nolikumā izvirzītajām atlases prasībām vai nav iesniedzis visu Nolikumā noteikto dokumentāciju vai informāciju, vai Komisija, pārbaudot iesniegtās ziņas, konstatē, ka tās nav atbilstošas Nolikumā izvirzītajām prasībām, tas tiek izslēgts no turpmākās dalības Iepirkumā.
5.5. [bookmark: _Hlk79422408]Tehnisko un finanšu piedāvājumu atbilstības pārbaude:
5.5.1. Ja Pretendents neatbilst kādai no Nolikumā izvirzītajām prasībām tehniskā un finanšu piedāvājuma sagatavošanai vai nav iesniedzis visu Nolikumā noteikto dokumentāciju vai informāciju, vai Komisija, pārbaudot iesniegto dokumentāciju, konstatē, ka tā neatbilst Nolikumā izvirzītajām prasībām, Pretendents tiek izslēgts no turpmākās dalības Iepirkumā.
5.5.2. Komisija pārbauda, vai finanšu piedāvājumā nav aritmētisko kļūdu. Ja Pasūtītājs konstatē aritmētiskās kļūdas, Komisija izlabo aritmētiskās kļūdas  un par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā aritmētisko kļūdu labojumu.
5.5.3. Ja Komisija konstatē, ka Pretendents ir iesniedzis piedāvājuma cenu, par kuras pamatotību rodas šaubas, Komisija PIL 53. pantā noteiktajā kārtībā veic pārbaudi, vai iesniegtais piedāvājums nav nepamatoti lēts.   
5.6. Ja Komisija Iepirkuma norises laikā konstatē, ka Pretendents, iesniedzot piedāvājumu, ir sniedzis nepatiesu informāciju par atbilstību Nolikumā izvirzītajām prasībām, tas tiek izslēgts no turpmākās dalības Iepirkumā.
5.7. Ja Pretendents atsauc vai groza Iepirkumā iesniegto piedāvājumu, Komisija pārtrauc Pretendenta piedāvājuma vērtēšanu un izslēdz Pretendentu no turpmākās dalības iepirkumā. 
5.8. Piedāvājuma izvēles kritērijs – saimnieciski visizdevīgākais piedāvājums (piedāvājums, kas ieguvis augstāko punktu skaitu). Tiek noteikti šādi saimnieciski visizdevīgākā piedāvājuma kritēriji:
	Nr.
	Kritērijs
	Maksimālais punktu skaits

	1.
	Transportlīdzekļa cena (C)

	
	Punktus aprēķina pēc šādas formulas: 
C = CL / CV x Cmax, kur:
CL – zemākā piedāvājuma cena;
CV – vērtējamā piedāvājuma cena;
Cmax – nolikumā noteiktais maksimālais punktu skaits.
	75

	2. 
	Ieskaita transportlīdzekļu kopējā vērtība (I)

	
	Punktus aprēķina, izmantojot šādu formulu:
I = IV / IL × Imax, kur:
IV – vērtējamā pretendenta piedāvātā ieskaita transportlīdzekļu kopējā vērtība (EUR bez PVN); 
IL – lielākā pretendenta piedāvātā ieskaita transportlīdzekļu kopējā vērtība (EUR bez PVN); 
Imax – nolikumā noteiktais maksimālais punktu skaits.
	15

	3.
	Transportlīdzekļa ražotāja noteiktās tehniskās apkopes izmaksas transportlīdzekļa garantijas periodā (TA)
	

	
	Punktus aprēķina pēc šādas formulas:
TA = TAL / TAV × TAmax, kur:
TAL – zemākās piedāvātās transportlīdzekļa tehniskās apkopes kopējās izmaksas (EUR bez PVN) garantijas periodā; 
TAV – vērtējamā piedāvājuma transportlīdzekļa tehniskās apkopes kopējās izmaksas (EUR bez PVN) garantijas periodā; 
TAmax – nolikumā noteiktais maksimālais punktu skaits.
	10

	Kopā
	100


5.9. [bookmark: _Hlk132805528]Ja pirms lēmuma par Iepirkuma līguma slēgšanas tiesību piešķiršanu pieņemšanas Komisija konstatē, ka vismaz divu piedāvājumu novērtējums ir vienāds, Komisija izvēlas Pretendentu, kurš ieguvis lielāku punktu skaitu vērtēšanas kritērijā Nr. 1 – Transportlīdzekļa cena. Ja norādītajā pozīcijā piedāvātās cenas ir vienādas, komisija izvēlas Pretendentu, kurš ieguvis lielāku punktu skaitu vērtēšanas kritērijā Nr. 2 – Ieskaita transportlīdzekļu vērtība. Ja arī 2.  kritērijā piešķirtais punktu skaits ir vienāds, Komisija rīko izlozi, uzaicinot Pretendentus izlozes veikšanai klātienē.    
5.10. Līguma slēgšanas tiesības tiek piešķirtas Pretendentam, kurš ir atzīts par atbilstošu piedāvājuma dokumentu noformējuma pārbaudē, Pretendentu atlases pārbaudē, tehniskā un finanšu piedāvājumu atbilstības pārbaudē, un kura piedāvājums nav ar nepamatoti zemu cenu un ir saimnieciski visizdevīgākais.
5.11. [bookmark: _Hlk220403202]Komisija pārbauda, vai uz Pretendentu, kuram būtu piešķiramas Līguma slēgšanas tiesības, neattiecas nolikuma 3.2.punktā minētie izslēgšanas iemesli, pārbaudi veicot PIL 42.pantā un 43.pantā noteiktajā kārtībā, kā arī publiski pieejamajās sankciju datubāzēs.

6. LĪGUMA NOSLĒGŠANAS KĀRTĪBA
6.1. [bookmark: _Hlk220403360][bookmark: _Hlk220403346][bookmark: _Hlk220403279][bookmark: _Hlk220403245][bookmark: _Hlk99614054]Ar Pretendentu, kuram ir piešķirtas Līguma slēgšanas tiesības, tiek noslēgts Līgums saskaņā ar Nolikuma 5.pielikumā pievienoto Līguma projektu. Līgums stājas spēkā pēc tā abpusējas parakstīšanas.
6.2. [bookmark: _Hlk220403390]Iepirkuma līguma projektu sagatavo un iesniedz Pasūtītājs un tas tiek slēgts ne agrāk kā pēc PIL noteiktā nogaidīšanas termiņa beigām.
6.3. Ja Pretendentam, kuram būtu piešķiramas Līguma slēgšanas tiesības, ir iestājušies Nolikuma 3.2.punktā minētie izslēgšanas iemesli, vai Pretendents atsakās slēgt Līgumu, vai nenoslēdz Līgumu piecu darba dienu laikā pēc Pasūtītāja rakstiska uzaicinājuma saņemšanas, Komisija pieņem lēmumu slēgt Līgumu ar nākamo Pretendentu, kurš iesniedzis nākamo saimnieciski visizdevīgāko piedāvājumu, un attiecībā uz kuru nav iestājušies nolikuma 3.2.punktā minētie izslēgšanas iemesli, vai pārtraukt Iepirkumu, neizvēloties nevienu piedāvājumu.
6.4. Ja Iepirkumā nav iesniegti piedāvājumi, iesniegtie piedāvājumi neatbilst Nolikuma prasībām, piedāvājumu līgumcenas pārsniedz Pasūtītāja budžetā plānotās izmaksas vai ir citi objektīvi iemesli, Komisija pieņem lēmumu izbeigt vai pārtraukt Iepirkumu. 
	
7. CITI NOTEIKUMI
7.1. Citus noteikumus attiecībā uz Iepirkuma norisi, kas nav atrunāti Nolikumā, paredz Latvijas Republikas normatīvie akti.
7.2. Nolikumam pievienoti šādi pielikumi:
1. [bookmark: _Hlk208317770]pielikums – Tehniskā specifikācija;
1.1. pielikums –Tehniskā specifikācija (Tehniskais piedāvājums (forma));
1.2. pielikums – Ieskaita transportlīdzekļa tehniskie dati;

2.pielikums  – Finanšu piedāvājuma veidne:
3. pielikums – Pieteikuma veidne;
4. pielikums – Apakšuzņēmēja saraksta veidne; 
5. pielikums – Līguma projekts.




















































1. pielikums
Iepirkuma  nolikumam 


TEHNISKĀ SPECIFIKĀCIJA 
[bookmark: _Hlk208569255](pievienota atsevišķā failā)

1.1. [bookmark: _Hlk219984331][bookmark: _Hlk137732033]pielikums –Tehniskā specifikācija (Tehniskais piedāvājums (forma));
1.2. pielikums – Ieskaita transportlīdzekļa tehniskie dati.




2. pielikums
Iepirkuma  nolikumam 


FINANŠU PIEDĀVĀJUMS (forma)
(pievienots atsevišķā failā)













































3. pielikums
Iepirkuma  nolikumam 


PIETEIKUMS
atklātā konkursā
“N1 kategorijas transportlīdzekļa iegāde ar lietoto transportlīdzekļu ieskaitu”
identifikācijas numurs CSDD 2026/57

 ________________________ (Pretendenta nosaukums) apliecina, ka:
· ir iepazinies ar atklāta konkursa “N1 kategorijas transportlīdzekļa iegāde ar lietoto transportlīdzekļu ieskaitu” (id. Nr. CSDD 2026/57) (turpmāk – Iepirkums) nolikumu, piekrīt nolikuma noteikumiem, apņemas tos ievērot un izpildīt, piekrīt piedalīties Iepirkumā un garantē Iepirkuma dokumentos noteikto prasību izpildi, Iepirkuma noteikumi ir skaidri un saprotami, piedāvājumā iesniegtā informācija ir patiesa;
· nav sniedzis nepatiesu informāciju, lai apliecinātu atbilstību Publisko iepirkumu likuma 42.panta noteikumiem, un ir sniedzis visu Pasūtītāja pieprasīto informāciju;
· piedāvājums ir sagatavots individuāli un nav saskaņots ar konkurentiem, tajā skaitā Pretendents iesniedzis piedāvājumu bez konsultācijām, līgumiem vai vienošanām, vai cita veida saziņas ar konkurentiem;
· ir atbildīgs par piedāvājumā norādīto fizisko personu datu apstrādes tiesiskā pamata nodrošināšanu atbilstoši normatīvo aktu prasībām;
· piedāvājums ir derīgs līdz līguma noslēgšanai ar Iepirkuma uzvarētāju.

	Informācija par Pretendentu

	Nosaukums:
	

	Reģistrācijas numurs:
	

	Juridiskā adrese:
	

	E-pasta adrese (saziņai par Iepirkumu):
	

	Banka norēķiniem, bankas kods:
	

	Bankas konts:
	

	Kontaktpersona (amats, vārds, uzvārds, tālrunis):
	

	Personas, kurām Pretendentā (uzņēmumā) ir izšķirošā ietekme uz līdzdalības pamata normatīvo aktu par koncerniem izpratnē[footnoteRef:2]  [2:  Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:
uzņēmumam sabiedrībā ir balsstiesību vairākums;
uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;
uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;
uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.] 

	Pretendents norāda IR / NAV.
Ja šāda persona ir, norāda tās nosaukumu u.c. būtiskos datus


	Pretendenta statuss
	Pretendents ar “x” norāda atbilstošo statusu

	☐
	Mikrouzņēmums
	uzņēmums, kurā nodarbinātas mazāk nekā 10 personas un kura gada apgrozījums un/vai gada bilance kopā nepārsniedz divus miljonus euro

	☐
	 Mazais uzņēmums
	uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro

	☐	Vidējais uzņēmums
	uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro

	☐
	Lielais uzņēmums
	uzņēmums, kurā nodarbinātas vairāk nekā 250 personas un kura gada apgrozījums pārsniedz 50 miljonus euro un/vai gada bilance kopā pārsniedz 43 miljonus euro



Ja Pretendents ir piegādātāju apvienība:
	[bookmark: _Hlk178867950]Piegādātāju apvienības dalībnieks, reģistrācijas numurs
	Aptuvenais veicamo darbu apjoms (% un summā EUR)
	Veicamo darbu raksturojums

	
	
	

	
	
	


Piegādātāju apvienības dalībnieka statuss (atzīmēt ar ☒ attiecīgo statusu):
	☐
	Mikrouzņēmums
	uzņēmums, kurā nodarbinātas mazāk nekā 10 personas un kura gada apgrozījums un/vai gada bilance kopā nepārsniedz divus miljonus euro

	☐
	 Mazais uzņēmums
	uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro

	☐	Vidējais uzņēmums
	uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro

	☐
	Lielais uzņēmums
	uzņēmums, kurā nodarbinātas vairāk nekā 250 personas un kura gada apgrozījums pārsniedz 50 miljonus euro un/vai gada bilance kopā pārsniedz 43 miljonus euro



Informācija, vai Pretendents piesaista apakšuzņēmējus:
	Atzīmēt ar ☒ :

	☐
	Piesaista apakšuzņēmējus 
Ja Pretendents piesaista apakšuzņēmējus, atbilstoši Iepirkuma nolikuma noteikumiem piedāvājuma sastāvā iesniedzams apakšuzņēmēju saraksts saskaņā ar attiecināmo nolikuma pielikumu, pievienojot apakšuzņēmēja apliecinājumu, ka gadījumā, ja Pretendentam tiks piešķirtas līguma slēgšanas tiesības, tas piedalīsies līguma izpildē norādītajā apjomā.

	☐
	Nepiesaista apakšuzņēmējus



Ja Pretendents balstās uz citas personas iespējām, lai apliecinātu kvalifikācijas atbilstību:
	Personas, uz kuras iespējām balstās, nosaukums, reģistrācijas numurs, adrese, kontaktpersona, tālruņa numurs
	Kvalifikācijas prasība, kuras izpildei persona piesaistīta
	Nododamo resursu apraksts un apjoms

	
	
	


Personas, uz kuras iespējām balstās, statuss (atzīmēt ar ☒ attiecīgo statusu):
	☐
	Mikrouzņēmums
	uzņēmums, kurā nodarbinātas mazāk nekā 10 personas un kura gada apgrozījums un/vai gada bilance kopā nepārsniedz divus miljonus euro

	☐
	 Mazais uzņēmums
	uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro

	☐	Vidējais uzņēmums
	uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro

	☐
	Lielais uzņēmums
	uzņēmums, kurā nodarbinātas vairāk nekā 250 personas un kura gada apgrozījums pārsniedz 50 miljonus euro un/vai gada bilance kopā pārsniedz 43 miljonus euro



Šī dokumenta parakstīšanas datums ir pievienotā droša elektroniskā paraksta un tā laika zīmoga datums (ja šis dokuments ir parakstīts ar drošu elektronisko parakstu un tam ir laika zīmogs) vai datums, kurā piedāvājums parakstīts ar EIS piedāvāto elektronisko parakstu (ja Pretendents piedāvājuma dokumentus paraksta ar EIS piedāvāto elektronisko parakstu).

Piedāvājumu (t.sk. šo dokumentu) paraksta Pretendenta pārstāvis ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem šo dokumentu var parakstīt atsevišķi ar drošu elektronisko parakstu un laika zīmogu.











































4. pielikums
Iepirkuma nolikumam 


APAKŠUZŅĒMĒJU SARAKSTS[footnoteRef:3] [3:  Informāciju sagatavo, ievērojot Publisko iepirkumu likuma 63.panta prasības.] 

atklātā konkursā
“N1 kategorijas transportlīdzekļa iegāde ar lietoto transportlīdzekļu ieskaitu”
identifikācijas numurs 2026/57

Pretendents ___________________(nosaukums) informē, ka atklāta konkursa “N1 kategorijas transportlīdzekļa iegāde ar lietoto transportlīdzekļu ieskaitu” (id. Nr. CSDD 2026/57) rezultātā noslēgtā iepirkuma līguma saistību izpildi nodos šādiem apakšuzņēmējiem un apliecina, ka šo apakšuzņēmēju resursi ir atbilstoši iepirkuma līguma saistību izpildei: 

	Nr.
p. k.
	Apakšuzņēmēja nosaukums, reģistrācijas numurs
	Līguma daļas apjoms EUR (bez PVN)
	Apakšuzņēmējam nododamās iepirkuma līguma daļas apraksts
	Kontaktpersona,
tālruņa numurs

	1.
	
	
	
	

	…
	
	
	
	



Apakšuzņēmējs statuss (atzīmēt ar ☒ attiecīgo statusu):
	☐
	Mikrouzņēmums
	uzņēmums, kurā nodarbinātas mazāk nekā 10 personas un kura gada apgrozījums un/vai gada bilance kopā nepārsniedz divus miljonus euro

	☐
	 Mazais uzņēmums
	uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro

	☐	Vidējais uzņēmums
	uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro

	☐
	Lielais uzņēmums
	uzņēmums, kurā nodarbinātas vairāk nekā 250 personas un kura gada apgrozījums pārsniedz 50 miljonus euro un/vai gada bilance kopā pārsniedz 43 miljonus euro



Apakšuzņēmēju sarakstam Pretendents pievieno katra apakšuzņēmēja apliecinājumu par tam nodotās iepirkuma līguma daļas izpildi un resursu pieejamību.

Šī dokumenta parakstīšanas datums ir pievienotā droša elektroniskā paraksta un tā laika zīmoga datums (ja šis dokuments ir parakstīts ar drošu elektronisko parakstu un tam ir laika zīmogs) vai datums, kurā piedāvājums parakstīts ar EIS piedāvāto elektronisko parakstu (ja pretendents piedāvājuma dokumentus paraksta ar EIS piedāvāto elektronisko parakstu).

Piedāvājumu (t.sk. šo dokumentu) paraksta pretendenta pārstāvis ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem šo dokumentu var parakstīt atsevišķi ar drošu elektronisko parakstu un laika zīmogu.
[bookmark: _Hlk187410891][bookmark: _Hlk88483558]

5. pielikums
Iepirkuma  nolikumam 


LĪGUMS (projekts)
(pievienots atsevišķā failā)

